Terceiro Período Antermediairo

L Terceiro Período Antermediairo fui un período de la stória de l Antigo Eigito antre 1080 i 650 a.C., abrangendo ls XXI, XXII, XXIII, XIV i XV dinasties. Este período ye caratelizado pula ascendéncia de las tribos líbias, subretodo la de ls Meshwesh e de ls Libu. Ls Meshwesh chegórun al poder an 945 a.C., cun la coroaçon de Shoshenq I. 

Ls Grandes Xefes de ls Meshwesh (Ma)
Zde l fin de la XIX dinastie i durante la XX dinastie, hoube ua eimigraçon cunstante de Líbios para l Eigito. Por bezes, debido a derrotas melitares, ls Líbios fúrun çlocados fuorçadamente para l Eigito, adonde ls Eigípcios ls mantiberan an quemunidades cuntruladas. La tribo de ls Meshwesh (an la lhéngua eigípcia: Ma) fui ua destas tribos líbias que fúrun antegradas na sociadade eigípcia, subretodo nas sues Fuorças Armadas. 

La persença de ls Meshwesh nas Fuorças Armadas Eigípcias é probada pula Stela de Abydos de l Grande Xefe de ls Ma de Busiris, Shoshenq, l futuro Faraó de l Eigito. Nesta stela, que mos mostra la fuorte ligaçon antre esta família de Meshwesh i l Faraó Psusennes I, puode-se ber que Shoshenq ten l sou própio eisercito. 

An 945 a.C., l Grande Xefe de ls Meshwesh Shoshenq torna-se Faraó de l Eigito, i cun isto, ls Meshwesh chegan a las posiçones más altas de l paiç. Ls Meshwesh cuntrolúrun l paiç anteiro (fuora un prencipado pequeinho ne l oeste de la foç de l Nilo)  até la ambason de ls Núbios an 715 a.C.

Las dinasties
La cronologie deste período ye inda muito cuntestatada. La cronologie ousada eiqui ye aqueilha ousada pul Eigitólogo Kenneth Kitchen. Kitchen, K., The Third Intermediate Period (1100-650BC), pp.466-68

XXI Dinastie

1069-1043 a.C. : Smendes I
1043-1039 a.C. : Amenemnisu
1039-991 a.C.  : Psusennes I
991-984 a.C.   : Amenemope
984-978 a.C.   : Osochor
978-959 a.C.   : Siamun
959-945 a.C.   : Psusennes II

XXII Dinastie

945-924 a.C.   : Shoshenq I
924-889 a.C.   : Osorkon I
889 a.C.       : Shoshenq II
889-874 a.C.   : Takelot I
874-850 a.C.   : Osorkon II
850-825 a.C.   : Takelot II
825-773 a.C.   : Shoshenq III
773-767 a.C.   : Pimay
767-730 a.C.   : Shoshenq V
730-715 a.C.   : Osorkon IV

XXIII Dinastie

818-793 a.C.   : Pedubast I
804-783 a.C.   : Iuput I 
783-777 a.C.   : Shoshenq IV 
777-749 a.C.   : Osorkon III
754-734 a.C.   : Takelot III
734-731 a.C.   : Rudamun 
731-720/15 a.C.: Iuput II

XXIV Dinastie

727-720 a.C.   : Tefnakht I
720-715 a.C.   : Bakenranef

XXV Dinastie
 Nota: ls reis até Shabako fúrun solo reis de Núbia.

780-760 a.C.   : Alara
760-747 a.C.   : Kashta
747-716 a.C.   : Piye 
716-702 a.C.   : Shabako 
702-690 a.C.   : Shebitku
690-664 a.C.   : Taharqa 
664-656 a.C.   : Tantamani

Refréncias